CELEX: C2004/262/21
Language: et
Date: 2004-10-23 00:00:00
Title: Euroopa Kohtu otsus (esimene koda) 9. september 2004 kohtuasjas C-269/03 (Cour d'appel'i eelotsusetaotlus): Administration de l'enregistremen et des domaines, Luksemburgi Suurhertsogiriik versus Vermietungsgesellschaft Objekt Kirchberg Sàrl (Kuues käibemaksudirektiiv — Artikkel 13 C osa — Kinnisvara rendileandmis- ja liisimistehingute maksuvabastus — Valikuõigus maksustamise suhtes — Sisendkäibemaksu mahaarvamine — Maksuameti eelneva nõusoleku saamine)

23.10.2004   
            
            
               ET
            
            
               Euroopa Liidu Teataja
            
            
               C 262/11
            
         
      EUROOPA KOHTU OTSUS
   
   (esimene koda)
   9. september 2004
   kohtuasjas C-269/03 (Cour d'appel'i eelotsusetaotlus): Administration de l'enregistremen et des domaines, Luksemburgi Suurhertsogiriik versus Vermietungsgesellschaft Objekt Kirchberg Sàrl (1)
   
   (Kuues käibemaksudirektiiv - Artikkel 13 C osa - Kinnisvara rendileandmis- ja liisimistehingute maksuvabastus - Valikuõigus maksustamise suhtes - Sisendkäibemaksu mahaarvamine - Maksuameti eelneva nõusoleku saamine)
   (2004/C 262/21)
   Kohtumenetluse keel: prantsuse
   Kohtuasjas C-269/03, mille esemeks on EÜ asutamislepingu artikli 234 alusel Euroopa Kohtule 20. juunil 2003. aastal Cours d'appel'i (Luksemburg) 18. juuni 2003. aasta otsusega esitatud eelotsusetaotlus nimetatud kohtus pooleliolevas asjas järgmiste poolte vahel: Administration de l'enregistrement et des domaines, Luksemburgi Suurhertsogiriik ja Vermietungsgesellschaft Objekt Kirchberg Sàrl, on Euroopa Kohus (esimene koda), koosseisus: koja esimees P. Jann, kohtunikud A. Rosas ja S. von Bahr; kohtujurist L. A. Geelhoed, kohtusekretär vanemametnik Múgica Arzamendi, 9. septembril 2004 teinud otsuse, mille resolutiivosa on järgmine:
   Nõukogu 17. mai 1977. aasta kuuenda direktiivi 77/388/EMÜ, kumuleeruvate käibemaksudega seotud liikmesriikide õigusaktide ühtlustamise kohta – ühine käibemaksusüsteem: ühtne maksubaas, artikli 13 C osa esimese lõigu punkti a ja teise lõigu sätetega kinnisvara rendileandmise ja liisimise kohta ei ole vastuolus see, kui liikmesriik, kes on kasutanud võimalust anda maksukohustuslastele valikuõigus kinnisvara rendileandmis- ja liisimistehingute maksustamise suhtes, võtab vastu õigusnormid, millega enammakstud käibemaksu terviklik mahaarvamine on pandud sõltuvusse maksuameti eelneva mittetagasiulatuva nõusoleku saamisest.
   
      (1)  EÜT C 200, 23.8.2003.